jkorsvik/nowiki_second_scrape_merged huggingface dataset:
Strandengvikler

Strandengvikler  (Pelochrista guentheri) er en sommerfugl i gruppen av viklere (Tortricidae). Denne arten er bare kjent fra Finnmark i Norge og regnes som kritisk truet her i landet.


== Levevis ==
Arten lever på flate, sandete elvebredder som hyppig blir oversvømmet. Næringsplanten er ukjent, men trolig utvikler larvene seg som hos de fleste artene i slekten Eucosma på blomsterhoder av en plante i kurvplantefamilien. Gullris (Solidago virgaurea) synes å være den mest sannsynlige vertsplanten for denne arten.


== Utbredelse ==
I Europa er arten bare kjent fra Norge, Finland og det nordvestlige Russland, den finnes dessuten i det nordligste Asia. I Norge er den bare funnet på tre lokaliteter i Karasjok kommune, Finnmark.


== Rødlistevurdering ==
Biotopen er sandete, flate elvebredder som ofte oversvømmes. I Norge er arten kjent fra fem lokaliteter i Karasjok i indre Finnmark. Vassdragsregulering er en potensiell trussel, men så vidt Artsdatabanken vet er ikke det planlagt regulering i det aktuelle vassdraget. Ellers er habitatet utsatt for ekstreme naturlige påvirkninger i form av isgang og flom. Dette gjør at enkeltforekomster lett kan forsvinne, og det er viktig at arten kan opprettholde flere populasjoner over et større område. Arten rødlistes som sterkt truet EN i Norsk rødliste for arter fra 2021.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
delgruppe Olethreutinae
slekten Pelochrista Lederer, 1859
strandengvikler, Eucosma guentheri (Tengström, 1869)


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
Fauna Europaea, utbredelsesdatabase for europeiske dyr: [1]
Rødlistevurdering for arten: [2]


== Eksterne lenker ==
(en) Eucosma guentheri i Encyclopedia of Life 
(en) Eucosma guentheri i Global Biodiversity Information Facility 
(no) Eucosma guentheri hos Artsdatabanken 
(sv) Eucosma guentheri hos Dyntaxa 
(en) Eucosma guentheri hos Fauna Europaea 
(en) Eucosma guentheri hos NCBI 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Barnas trafikkplate

Barnas trafikkplate er et musikkalbum med Alf Prøysen, Ingebrigt Davik, Kirsten Langbo, Kjell Lund og Lille Elin, akkompagnert av Ragnar Danielsens orkester og utgitt i 1961. Tekstene ble skrevet av, blant andre, Ragnhild Knagenhjelm og er satt til kjente melodier. Albumet er det tolvte i serien Barnas plate.


== Sporliste ==
«Trafikk-ABC»
«Huske på-vise»
«Vær forsiktig-vise»
«Leke-vise»
«Farlig lekeplass-vise»
«Sykle-vise»
«Trafikklys-vise»
«Gå på venstre side-vise»
«Skilte-vise»
«Ake-vise»
«Henge på bil-vise»
«Skolepatrulje-vise»
«Lise lærer trafikk-vise»


== Eksterne lenker ==
(en) Barnas trafikkplate på Discogs 
(no) Barnas trafikkplate på Rockipedia
Skogsalatengvikler

Skogsalatengvikler  (Eucosma conterminana) er en sommerfugl i gruppen av viklere (Tortricidae).


== Utseende ==
En middelsstor (vingespenn 15-19 millimeter), gråbrunaktig vikler. Forvingens grunnfarge er lyst sandaktig grå til gulbrun, med en lysere flekk ved bakkanten. Ved bakhjørnet er det, som vanlig i slekten Eucosma, en lys gråaktig flekk, denne har 2-3 korte, svarte lengdestreker.
Ved vingespissen er det noen korte, brune skråstreker, men disse er mindre tydelige enn hos mange beslektede arter.


== Levevis ==
Larvene lever på blomsterhodene av skogsalat (Mycelis spp.) og også på dyrket salat (Lactuca sativa), der den av og til kan gjøre noe skade ved frødyrking.
De voksne viklerne flyr om natten i juli-august og kommer gjerne til lys.


== Utbredelse ==
Arten er utbredt over hele Eurasia bortsett fra de nordligste delene, og i det nordlige Asia. I Norge er den bare kjent fra Østfold og Vest-Agder. Arten blir vurdert som nær truet (NT) i Norsk rødliste for arter fra 2010.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
delgruppe Olethreutinae
slekten Eucosma Hübner, 1823
skogsalatengvikler, Eucosma conterminana (Guenée, 1845)


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
Nettsiden Svenska Fjärilar, med bildegalleri: [1]
Eucosma conterminana på UK Moths: [2]
Fauna Europaea, utbredelsesdatabase for europeiske dyr: [3]


== Eksterne lenker ==
(en) skogsalatengvikler i Encyclopedia of Life 
(en) skogsalatengvikler i Global Biodiversity Information Facility 
(no) skogsalatengvikler hos Artsdatabanken 
(sv) skogsalatengvikler hos Dyntaxa 
(en) skogsalatengvikler hos Fauna Europaea 
(en) skogsalatengvikler hos NCBI 
(en) Kategori:Eucosma conterminana – bilder, video eller lyd på Wikimedia Commons 
(en) Eucosma conterminana – galleri av bilder, video eller lyd på Wikimedia Commons 
Eucosma conterminana – detaljert informasjon på Wikispecies 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Det praktisk-teologiske seminar

Det praktisk-teologiske seminar er en frittstående kirkelig utdanningsinstitusjon tilknyttet Universitetet i Oslo, som gir utdannelse, såkalt practicum, til teologer som skal utøve prestetjeneste i Den norske kirke. 
Seminar sorterer administrativt sett direkte under Kulturdepartementet.
PTS er også gitt myndighet til å godkjenne teologer for prestetjeneste i Den norske kirke som har gjennomført sin utdanning i andre land. I tillegg skal PTS drive forskning og utviklingsarbeid innenfor sine fagområder. 
Målet for Det praktisk-teologiske seminars undervisning, øvelser og evaluering av prestekandidater er at de som uteksamineres har de kunnskaper og ferdigheter, samt den personlige egnethet som kreves for å kunne være prest. Seminaret skal samarbeide med biskopene og øvrige kirkelige organer, og med universitetssektoren og de øvrige institusjoner som befatter seg med praktisk kirkelig utdanning.


== Se også ==
Praktisk teologi
Det teologiske fakultet (UiO)


== Referanser ==
Carl Heinrich Becker

Carl Heinrich Becker (født 12. april 1876 i Amsterdam, død 10. februar 1933 i Berlin) var en tysk orientalist og politiker. I 1921, såvel som i perioden 1925-1930 var han kulturminister (partiløs) i Fristaten Preussen. Becker regnes som en av grunnleggerne av moderne orientalistikk og arbeidet som en betydningsfull reformator av høyere utdanning innenfor Weimarrepublikken.


== Referanser ==
Malurtengvikler

Malurtengvikler  (Eucosma pupillana) er en sommerfugl i gruppen av viklere (Tortricidae). Arten er regnet som sterkt truet i Norge.


== Utseende ==
En middelsstor (vingespenn 15-19 millimeter) vikler med karakteristiske fargetegninger. Hodet er kledt med lyse hår mens thorax er mørkhåret. Forvingens grunnfarge er silkeaktig hvit, i den indre delen er det to brune skråstreker og en lengdestrek langs forkanten som krysser disse. Ved bakhjørnet er det en lysbrun ring som avgrenser et område med noen ganske små, svarte prikker. Bakvingen er lysbrun, blekere ved roten.


== Levevis ==
Larvene lever på malurt (Artemisia absinthium). I motsetning til de fleste andre Eucosma-artene som lever på blomsterhodene på næringsplanten, lever desse inne i stengelen og roten.
De voksne viklerne flyr om natten i juli-august.


== Utbredelse ==
Arten er utbredt over det meste av Europa, unntatt lengst i nord, og finnes også i det nordlige Asia.
I Norge er den bare kjent fra området rundt Oslofjorden. Arten blir vurdert som sterkt truet (EN) i Norsk rødliste for arter fra 2021.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
delgruppe Olethreutinae
slekten Eucosma Hübner, 1823
malurtengvikler, Eucosma pupillana (Clerck, 1759)


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
Nettsiden Svenska Fjärilar, med bildegalleri: [1]
Eucosma pupillana på UK Moths: [2]
Fauna Europaea, utbredelsesdatabase for europeiske dyr: [3]


== Eksterne lenker ==
(en) malurtengvikler i Encyclopedia of Life 
(en) malurtengvikler i Global Biodiversity Information Facility 
(no) malurtengvikler hos Artsdatabanken 
(sv) malurtengvikler hos Dyntaxa 
(en) malurtengvikler hos Fauna Europaea 
(en) malurtengvikler hos NCBI 
(en) Kategori:Eucosma pupillana – bilder, video eller lyd på Wikimedia Commons 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Gene Littler

Gene Alec Littler (født 21. juli 1930 i San Diego, død 15. februar 2019) var en amerikansk profesjonell golfspiller.
Som amatør vant Littler blant annet US Amateur Championship i 1953. I 1954 vant han San Diego Open, en turnering på PGA-touren som amatør, før han ble profesjonell senere samme sesong. I sin første turnering som profesjonell ble han nummer to i major-turneringen US Open. Littler hadde kallenavnet "Gene the Machine" pga den gode swingen jans.
Han vant fire turneringer i 1955, debutsesongen på touren. Hans beste sesong var i 1959 med fem seire. Han fikk lymfekreft i 1972, men kom tilbake og vant ytterligere fem turneringer etter diagnosen. I alt vant han 29 turneringer på PGA-touren, blant annet US Open i 1961. I tillegg ble han medlem på Champions Tour da han fylte 50 år. Der vant han åtte turneringer.


== Meritter ==


=== Seire på PGA-touren ===
1954 San Diego Open (som amatør)
1955 Los Angeles Open, Phoenix Open, Tournament of Champions, Labatt Open
1956 Texas Open Invitational, Tournament of Champions, Palm Beach Round Robin
1957 Tournament of Champions
1959 Phoenix Open Invitational, Tucson Open Invitational, Arlington Hotel Open, Insurance City Open Invitational, Miller Open Invitational
1960 Oklahoma City Open Invitational, Eastern Open Invitational
1961 US Open
1962 Lucky International Open, Thunderbird Classic Invitational
1965 Canadian Open
1969 Phoenix Open Invitational, Greater Greensboro Open
1971 Monsanto Open, Colonial National Invitation
1973 St. Louis Children's Hospital Golf Classic
1975 Bing Crosby National Pro-Am, Danny Thomas Memphis Classic, Westchester Classic
1977 Houston Open


=== Seire på Champions Tour ===
1983 Greater Daytona Senior Classic, Greater Syracuse Senior's Pro Classic
1984 Seiko-Tucson Senior Match Play Championship
1986 Sunwest Bank Charley Pride Senior Golf Classic, Bank One Senior Golf Classic
1987 NYNEX/Golf Digest Commemorative, Gus Machado Senior Classic
1989 Aetna Challenge


=== Ryder Cup ===
1961, 1963, 1965, 1967, 1969, 1971 og 1975. I alt spilte han 27 matcher, der han vant 14, delte åtte og tapte i fem.


== Se også ==
Liste over golfspillere med flest seire på PGA-touren


== Referanser ==


== Eksterne lenker ==
(en) Gene Littler – PGA-touren 
(en) Gene Littler – Japantouren
Tori Stødle

Tori Stødle (født 1. juli 1942 i Oslo, død 12. august 2022 i Tromsø) var en norsk pianist og professor ved Musikkonservatoriet ved Universitetet i Tromsø.Stødle var utdannet klaverpedagog. Hun var elev av Mary Barratt Due og Robert Riefling og studerte ved Juilliard School i New York i USA og ved Staatliche Hochschule für Musik i Stuttgart. I 1987 ble hun førsteamanuensis ved Nordnorsk Musikkonservatorium, der hun senere ble professor. Stødle debuterte som konsertpianist i 1970, holdt konserter i inn- og utland, og spilte inn flere plater.Etter debutkonserten i Oslo i 1970 fikk hun raskt posisjon som en fremragende utøver med konserter og opptak i inn- og utland, også i Carnegie Hall i New York. Som professor i klaver ved Universitetet i Tromsø nedla hun et stort arbeid for talløse studenter, for for kolleger og miljøet. Hun startet og ledet den internasjonale pianokonkurransen Top of the World og deltok også som jurymedlem i Italia, Spania, Polen og i tolv ganger i Concours Grieg i Oslo. Stødle ble i 2011 utnevnt til ridder av 1. klasse av St. Olavs Orden «for hennes innsats for norsk kulturliv.»


== Utgivelser ==
Pianomusts. 2006. Arena AR 06006. Verk av norske samtidskomponister.
Franz Schubert, Brahms. 2005. Arena Ar 05004
Landscapes in music: Piano works, Tromsø: SoNor Music, 2000. SNMCD2000. Verk av David Monrad Johansen.
Piano works: Berg, Bibalo, Germeten, Brahms. Victoria, 1996. ECD 19001
Music from the top of the world, 1991. Victoria VCD 19058. Verk av Ketil Vea, Folke Strømholm, Gunnar Germeten jr., David Monrad Johansen, Arne Nordheim, Edvard Grieg


== Referanser ==


== Eksterne lenker ==
(no) Publikasjoner av Tori Stødle i forskningsdokumentasjonssystemet CRIStin
Diskografi, rockipedia.no
Bobby Locke

Arthur D'Arcy «Bobby» Locke (født 20. november 1917 i Germiston, død 9. mars 1987 i Johannesburg) var en sørafrikansk golfspiller.
I 1936, mens han fortsatt var amatør, deltok han som attenåring i sitt første The Open, og ble beste amatør. Han ble profesjonell i 1938, og vant i alt 38 turneringer på Sør-Afrikas profesjonelle golftour, det som i dag heter Sunshine Tour. Etter et avbrudd under andre verdenskrig, der han tjenestegjorde i det sørafrikanske flyvåpen, gjenopptok han karrieren på den sørafrikanske touren i 1946. Sammen med Sam Snead fra USA deltok han i en rekke oppvisningsmatcher i Sør-Afrika.  Snead oppfordret Locke til å reise over til USA for å prøve seg på PGA-touren.
Locke kom til USA i 1947, og i løpet av to og et halvt år deltok han i 59 turneringer. Av disse vant han 11, og kom blant de tre beste i 30.  Seiersmarginen i Chicago Victory National, 16 slag, er fortsatt en PGA-rekord, delt med J. Douglas Edgar i Canadian Open i 1919.
Locke fortsatte til Europa, der han vant 23 turneringer. Han vant The Open totalt fire ganger, i 1949, 1950, 1952 og 1957.
I 1959 var Locke involvert i en bilulykke, og som følge av denne fikk han problemer med synet og fikk ofte migrene. Han deltok i turneringer men uten suksess. I 1977 ble Locke innvalgt i World Golf Hall of Fame. 


== Seire på PGA-touren ==
1947 Canadian Open, Houston Open, Philadelphia Inquirer Open, All American Open, Columbus Open, Goodall Round Robin
1948 Phoenix Open, Chicago Victory Open
1949 Cavalier Invitational, Goodall Round Robin
1950 All American Open


== Referanser ==
Fjellengvikler

Fjellengvikler (Eucosma saussureana) er en sommerfugl i gruppen av viklere (Tortricidae). Arten er regnet som sterkt truet i Norge.


== Utseende ==
En middelsstor (vingespenn 18-20 millimeter), ganske kraftig, gråbrun vikler. Forvingen har en utydelig, lys flekk ved bakkanten og noen lyse skråstreker ytterst. Bakvingen er lyst gråbrun.


== Levevis ==
Larven, som overvintrer, lever i blomsterkurver og stengel av fjelltistel (Saussurea alpina), og arten forekommer på høytliggendee enger og setervoller der denne planten vokser. Slike enger er i dag truet av tilgroing, men dette kan ikke forklare hvorfor arten er så sjelden i Norge. De voksne viklerne flyr i juni-juli.


== Utbredelse ==
Arten har en meget begrenset utbredelse og er bare kjent fra Norge, Sverige og Finland. I Norge er den bare kjent fra Bodø og muligensRana i Nordland. Arten blir vurdert som Sterkt truet (EN) i Norsk rødliste for arter fra 2021.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
delgruppe Olethreutinae
slekten Eucosma Hübner, 1823
fjellengvikler, Eucosma saussureana (Benander, 1928)


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
Nettsiden Svenska Fjärilar, med bildegalleri: [1]
Fauna Europaea, utbredelsesdatabase for europeiske dyr: [2]


== Eksterne lenker ==
(en) fjellengvikler i Encyclopedia of Life 
(en) fjellengvikler i Global Biodiversity Information Facility 
(no) fjellengvikler hos Artsdatabanken 
(sv) fjellengvikler hos Dyntaxa 
(en) fjellengvikler hos Fauna Europaea 
(en) fjellengvikler hos NCBI 
(en) Kategori:Eucosma saussureana – bilder, video eller lyd på Wikimedia Commons 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Michael Fredrik Libenberg

Michael Fredrik Libenberg (født 2. april 1767, død 3. mai 1828) var en dansk prest, forfatter og salmedikter.


== Liv ==
Libenberg ble født i København av fattige foreldre. Begge foreldrene døde tidlig, og han ble tatt vare på av en venn, bryggeren Bent Hoftved. Hoftved sørget for at han fikk skolegang, og Libenberg begynte å studere i 1783. Hoftved døde samme år, og Libenberg måtte ta en stilling som huslærer for å forsørge seg. Han var ikke dette så lenge, men sa opp og ble forsørget av Hoftveds familie. 1789 ble et vendepunkt i livet hans, da hans barndomslærer, Niels Qvistgaard, døde og etterlot seg enke og en liten datter. Libenberg så det som sin oppgave å forsørge disse. Han tok over Qvistgaards skole, og forlovet seg i 1790 med enken, som var 17 år eldre enn ham selv.
Han satset nå på å bli prest, og ble ordinert til en stilling som fengselsprest i 1794. Samme år giftet han seg med sin folovede, Sophie Charlotte.
I 1797 ble han overlærer for religionsundervisningen ved Metropolitanskolen. Han var der i to år, men ble forflyttet i 1799 til en sognepreststilling på Fredriksberg, et relativt dårlig kall.
Sophie Charlotte døde i 1802, og han giftet seg samme år med den nitten år gamle Antoinette Thomasine Birck.
Hoffet tilbrakte somrene på Fredriksberg, og dette gjorde at han kom i kontakt med hoffet og fikk stilling som slottsprest i tillegg til sognepreststillingen sin i 1805.  Han ville gjerne bli kvitt sognepreststillingen, og i 1810 ble han hoffprest i stedet for sogneprest, i tillegg til slottsprest. Han flyttet til København, der han ble en prest med mange tilhørere. I 1818 ble han tilbudt bispeembedet i Ribe, men avslo dette. Han ble med i styret i Det Danske Bibelselskab i 1819 og ble nestleder der i 1826.
I 1826 ble han tildelt Kommandørkorset. Han døde i 1828.


== Litterært arbeid ==
I årene før han ble ordinert oversatte han flere dikt fra tysk, og i tidsskrift som Minerva var det flere av hans dikt på trykk. I 1795 kom en oversettelse av Marezolls Predikener. Denne kom i nytt opplag i 1804. I 1797 gav han ut den utbredte boken Andagtsbog for Kvindekjønnet og bearbeidet i denne perioden også flere skrifter fra tysk. I 1805 og 1809 kom en samling av hans egne prekener ut i to bind under tittelen Kristelige Religionstaler  I årene 1823 til 1826 kom Bidrag til kristelig Eftertanke og Oppbyggelsens Fremme ut i tre bind. Dette ble svært utbredte bøker i såkalte «dannede hjem». I 1817 stod han bak en utgivelse av C.F Jacois Samlede Skrifter.
Libenberg skrev også salmer. Fem av hans salmer ble med i Evangelisk-Christelig Psalmebog. To av disse ble så videreført i Roskilde Konvents Salmebog. I Norsk Salmebok er han representert med en salme.


== Referanser ==


== Eksterne lenker ==
Dansk biografisk Lexikon – X. Bind. Laale – Løvenørn
Oker gullrisengvikler

Oker gullrisengvikler  (Eucosma suomiana) er en sommerfugl i gruppen av viklere (Tortricidae). Arten er regnet som truet i Norge.


== Utseende ==
En liten til middelsstor (vingespenn 10-17 millimeter), brun vikler. Hodet og thorax er kledt med mørke hår. Forvingen har lyse skråstreker ved vingespissen og en rund, lys flekk ved bakhjørnet. Denne flekken har en bred, okerfarget tverrstripe med små, svarte flekker.


== Levevis ==
Som hos flere andre arter i slekten Eucosma lever larvene på gullris (Solidago virgaurea).


== Utbredelse ==
Arten er kjent fra Fennoskandia, Baltikum og det nordlige Russland. I Norge er den bare kjent fra Nord-Trøndelag. Den blir vurdert som Sårbar (VU) i Norsk rødliste for arter fra 2015.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
delgruppe Olethreutinae
slekten Eucosma Hübner, 1823
oker gullrisengvikler, Eucosma suomiana (A. Hoffmann, 1893)


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
Nettsiden Svenska Fjärilar, med bildegalleri: [1]
Fauna Europaea, utbredelsesdatabase for europeiske dyr: [2]


== Eksterne lenker ==
(en) oker gullrisengvikler i Encyclopedia of Life 
(en) oker gullrisengvikler i Global Biodiversity Information Facility 
(no) oker gullrisengvikler hos Artsdatabanken 
(sv) oker gullrisengvikler hos Dyntaxa 
(en) oker gullrisengvikler hos Fauna Europaea 
(en) oker gullrisengvikler hos NCBI 
(en) Kategori:Eucosma suomiana – bilder, video eller lyd på Wikimedia Commons 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Give kirke

Give kirke ligger i Give i Vejle kommune og er fra ca. 1100. I middelalderen var kirken viet til Sankt Nikolas. 
Kirken består av romansk kor og skip oppført av travertin over skråkantsokkel av granitt. Tårnet og våpenhuset ble oppført først i 1905.
Norddøren er bevart og i bruk, syddøren er murt igjen. Man kan se flere rundbuevinduer i murverket. Korets sydmur er helt murt om i nyere tid. I sengotikken ble skipet forlenget mot vest med en tårnunderdel som bar et tårn. Dette ble beskåret i 1780 og helt fjernet i 1905 da man oppførte det nåværende tårnet vest for tårnunderdelen. Våpenhuset er fra 1905.
Kor og skip har flatt loft. Den runde korbuen er bevart. 


== Inventar ==
I forbindelse med en restaurering ble det gamle alterbordet fjernet. Under arbeidet fant man stumper av glassmaleri fra ca. 1300, på et av dem sees runer. 
Alteret er en krusifiksgruppe fra 1905 og under står alterbordet fra samme tid. Kirkens tidligere altertavlemaleri fra 1849 av Lucie Ingemann er hengt opp i kirken. 
Prekestolen er fra ca. 1600; i feltene i fronten er det bilder av de fire evangelistene. Oppgangen til prekestolen er gjennom et hull i triumfveggen. På prekestolens lydhimmel sees våpen.
Døpefonten er fra 1100-tallet og utført i granitt. Den er dekorert med blant annet fantasidyr rundt kummen. 
Orgelet er fra Marcussen & Søn og er fra 1986. Det har 22 stemmer, fordelt på to manualer og pedal.


== Kalkmalerier ==
I forbindelse med ombyggingen i 1904-05 ble det avdekket kalkmalerier på veggene i koret. Bare østveggens kalkmalerier kunne bevares. De ble restaurert av Eigil Rothe. Kalkmaleriene er datert til slutten av 1100-tallet. 
Eigil Rothe tolket motivene som Johannes Døperens historie, men dette ble bestridt av Poul Nørlund, som mente det var en eremitt-legende eller Sankt Eustachiuslegende. Sankt Eustachius levde femten år som trell hos en bonde, men ble hentet tilbake til keiserens hær. 
Den gulbrune bakgrunnen skal illudere gull. Leppeblomstmotivet i kronfrisen ble benyttet over hele landet i denne perioden. Ornamenter i fotfrisen og i trærne kjennes fra Ål kirke. 
Kalkmaleriene ble gjenrestaurert av Egmont Otto Lind i 1932.


== Eksterne lenker ==
Give kirke hos Nordenskirker
Give kirkes historie